b"\n_START_ARTICLE_\nBernadette Perrin-Riou\n_START_SECTION_\nTraject\xc3\xb2ria\n_START_PARAGRAPH_\nVa entrar a l'Escola Normal Superior de Par\xc3\xads l'any 1974, completant el seu treball de final de carrera l'any 1977. Va ser llavors quan va rebre una beca de recerca a la Universitat Pierre i Marie Curie de Par\xc3\xads. L'any 1979, Perrin-Riou va aconseguir el t\xc3\xadtol superior de Matem\xc3\xa0tiques per la Universitat de Par\xc3\xads-Sud i el 1983 es va doctorar a la Universitat Pierre i Marie Curie._NEWLINE_Es va convertir en professora ajudant l'any 1983 i va ser convidada com a professora resident durant un any a la Universitat Harvard. L'any 1987 es va convertir en professora titular a la Universitat de Par\xc3\xads, Par\xc3\xads 6. El 1994 es va traslladar com a professora titular a la Universitat de Par\xc3\xads-Sud a Orsay._NEWLINE_La recerca de Perrin-Riou \xc3\xa9s en teoria de nombres, especialitzada en les funcions p-\xc3\xa1diques._NEWLINE_Va ser guardonada l'any 1999 amb el Premi Satter de Matem\xc3\xa0tiques."